Dragi naši,

Pozivamo vas da posetite naš sajam ekologije i zdravog života “ZELENA JABUKA“, u utorak 15.05.2018. od 16h-18h,u dvorištu OŠ “Svetislav Golubović Mitraljeta“.

Organizatori sajma su udruženje za zaštitu životne sredine ECO TAKE i OŠ “Svetislav Golubović Mitraljeta“.

Manifestacija je podržana od strane grada Beograda i članova gradskog veća koji će i biti naši gosti.

Ovoje prvi put da se ovakva manifestacija održava u Batajnici,na kojoj će učestvovati stručnjaci iz oblasti zdravlja i ekologije. U dvorištu škole će biti postavljeni štandovi na kojima će deca sve tri batajničke osnovne škole izlagati svoje radove napravljene od reciklažnog materijala. Pored naše dece na štandovima će biti i naši gosti učesnici sajma iz oblasti medicine i ekologije koji će prezentovati svoj rad i odgovarati na sva pitanja dece i roditelja vezano za temu koja ih interesuje.

U holu škole biće organizovana predavanja na odredjenu temu iz raznih oblast,i naravno vezanih za ekologiju i zdravlje.

Planirano je da deca u toku sajma saklupe što veću količinu ambalažnog otpada za reciklažu. Tako da smo odlučili da ulaznica za sajam bude neki komad ambalaže za reciklažu(plastična flaša,limenke...) da i vi time date doprinos našoj manifestaciji!

Učesnici sajma su:

1.OŠ“Svetislav Golubović Mitraljeta“.

2.OŠ“Branko Radičević“

3.OŠ“Pinki

4.Nutricionisti-dijetetičar - apsolventi Visoke zdravstvene škole strukovnih studija u Beogradu

5.Fizioterapeuti-djaci i profesor Branko Vorkapić iz srednje medicinske škole

6.Gradsko zelenilo

7.Happy honey-zdravi slatkiši

I mnogi drugi

Cilj nam je da ovaj sajam ima zabavni i edukativni karakter ,da kroz ovu manifestaciju i njene aktivnosti podignemo svest mladih o njihovom značaju u zaštiti životne sredine i pomognemo u formiranju navika da aktivno učestvuju u očuvanju i unapredjenju životne sredine.Takodje želimo da deci ukažemo na to da i ovi imaju itekao veliki deo odgovornosti u svom pravilnom rastu i razvoju i da nauče koje su to zdrave navike koje oni trebaju da steknu i održavaju da bi bili zdravi i lepi. Želimo da popularizujemo neformalni vid obrazovanja iz oblasti životne sredine ,zdrave ishrane i zravog fizičkog razvoja dece.

Manifestacija je prvenstveno namenjena deci osnovnih škola ali i cilj nam je da se roditelji i lokalna zajednica ,kroz naš primer,aktivno uključe i pomognu da deca usvoje zdrave navike i da ih primenjuju ceo život.

Ako decu od malih nogu naučimo da poštuju i brinu osebi i svetu ,odnodno,okolini u kojoj žive, oni će doprineti da se taj svet sačuva za buduće generacije.

Biće nam zadovoljstvo da vas ugostimo i radujemo se druženju! Dobro došli!